Sekuriteitswag tydens sakeroof doodgeskiet | Maroela Media
'n Sekuriteitswag is Maandag tydens 'n sakeroof by Vlakplaas, Tarlton, in Gauteng doodgeskiet.
Volgens konst. Carmen Hendricks, woordvoerder van die polisie, het polisielede omstreeks 09:00 'n oproep ontvang oor 'n sakeroof wat by 'n drankwinkel en supermark in Tarlton plaasvind.
Een van die eienaars van die onderskeie ondernemings het die polisie in kennis gestel dat 14 gewapende rowers die supermark beroof terwyl agt gewapende rowers op die drankwinkel toegeslaan het. Dié rowers het 'n winkeltrollie by hulle gehad en daarop aangedring dat die winkel se kluis in die winkeltrollie gelaai moet word terwyl van die rowers by die deur wag gehou het.
Hendricks sê dat een van die werknemers in die drankwinkel daarin kon slaag om die paniekknoppie te druk toe die rowers in 'n vertrek waar die kluis staan, doenig was.
Veiligheidswagte van 'n plaaslike sekuriteitsmaatskappy het op dié stadium opgedaag waarna die verdagtes buite die drankwinkel op hulle losgebrand het. Dit is toe dat die sekuriteitswag raakgeskiet is.
By die polisie se aankoms op die toneel is hulle deur paramedici ingelig dat die sekuriteitswag op die toneel aan sy beserings beswyk het. Die werknemers en kliënte in die onderskeie winkels is nie in die voorval beseer nie.
TWEE-EN-TWINTIG van hulle! Hierdie is uiters ernstig en is duidelik georganiseerde misdaad. Medelye met die wag se mense, hy was uiteraard 'n broodwinner.
Wat nou Cyril en Lindiwe?
Sterkte aan die familie van die sekuriteitswag. Ai, nog ñ sinnelose dood.
My hart is in skerwe. Oom los n groot leemte in ons harte. Dankie vir al die mooi memories wat oom agter laat. So onnodig, so onwerklik
Skokkend paramedici eerste op toneel briljant.Polisie seker weer kinders of familie vervoer met werksvoertuie.W Miskien taxi gery dis mos beveiliging.
n groep van 22 bandiete…net n terroriste bende….sterkte aan die familie…waarheen is hier die wettelose,korrupte land op pad…total anargie